অ্যাঞ্জেলা (ক্রীতদাসী)

অ্যাঞ্জেলা ( ১৬১৯–১৬২৫), যিনি অ্যাঞ্জেলোও ছিলেন, ১৬১৯ সালে ভার্জিনিয়ার উপনিবেশে আনুষ্ঠানিকভাবে রেকর্ড করা প্রথম দাসত্বপ্রাপ্ত আফ্রিকানদের মধ্যে একজন।

 প্রাথমিক জীবন ও দাসত্ব 
অ্যাঞ্জেলার প্রাথমিক জীবন খুব কম জানা যায়, এবং তার জন্ম তারিখও অজানা। তবুও, সম্ভবত তিনি বর্তমান অ্যাঙ্গোলায় জন্মগ্রহণ করেছিলেন, যা তখন এনডোঙ্গো রাজ্যের কিম্বুন্দু ভাষী অঞ্চল ছিল। সম্ভবত তার লালন-পালন গ্রামাঞ্চলে হয়েছিল। ১৯১৯ সালে, তিনি ৩৫০ জন ক্রীতদাস আফ্রিকানদের একটি দলের অংশ ছিলেন যাদের সাও জোয়াও বাউতিস্তার ক্যাপটেইন ম্যানুয়েল মেন্ডেস দা কুনহার কাছে বিক্রি করা হয়েছিল। এই জাহাজটি ভেরা ক্রুজের উদ্দেশ্যে রওয়ানা করে, এবং এর "কার্গোতে" থাকা লোকদের ক্যারিবীয় ও তার বাইরের বাগানে কাজ করার জন্য বিক্রি করার কথা ছিল। 

আটলান্টিক পাড়ি দেয়ার সময়, সাও জোয়াও বাউতিস্তা ট্রেজারার ও হোয়াইট লায়ন দ্বারা আক্রান্ত হয়েছিল। ঐ জাহাজগুলির একটি লেটার অফ মার্ক ছিল, যা তাদেরকে পর্তুগিজ জাহাজ আক্রমণ করার অনুমতি দিয়েছিল। এই জাহাজগুলি অনেক অ্যাঙ্গোলান দাসকে, সম্ভবত ৪৫-৫০ জনকে, চুরি করে ভার্জিনিয়ায় পথ ধরে। ১৬১৯ সালের আগস্টের শেষের দিকে জাহাজগুলি পয়েন্ট কমফোর্টে অবতরণ করে। প্রথমে এসে পৌঁছায় হোয়াইট লায়ন, যেখানে খাবারের বিনিময়ে ২০ জন দাসকে বিক্রি করে। তিন বা চার দিন পরে, ট্রেজারার দাসদের দ্বিতীয় দল নিয়ে আসে; গ্রেপ্তারের ভয়ে জাহাজটি পালিয়ে যাওয়ার আগেই কয়েকজনকে তীরে নামিয়ে দিয়ে যায়। যারা তীরে এসে পড়েছিল, তাদের মধ্যে সম্ভবত একজন ছিলেন অ্যাঞ্জেলা। একজন ক্যাপ্টেন উইলিয়াম পিয়ার্স তাকে কিনেছিল। "Angela (fl. 1619–1625)". Encyclopaedia Virginia. Archived from the original on 2021-03-02. Retrieved 2020-03-18.{{cite web}}: CS1 maint: bot: original URL status unknown (link) দাসত্বপ্রাপ্ত এই দুটি দল ঐতিহাসিক এবং স্মারক বক্তৃতায় 'প্রথম আফ্রিকান' নামে পরিচিত হয়ে উঠে। 

 ভার্জিনিয়ায় জীবন 
উইলিয়াম পিয়ার্স তাকে কিনে নেওয়ার পর, অ্যাঞ্জেলা তার পরিবারের জন্য কাজ করতেন। ১৬২২ সালে, স্থানীয় আদিবাসীরা উপনিবেশ আক্রমণ করে এবং ৩৪৭ জন বাসিন্দাকে হত্যা করে; অ্যাঞ্জেলা বেঁচে যান।  আক্রমণের পর দুর্ভিক্ষের সময় শুরু হয়, যা থেকে অ্যাঞ্জেলাও বেঁচে যান।  ১৬২৫ সালে, ভার্জিনিয়া কলোনির তালিকায় তাকে পিয়ার্সের দাসত্বপ্রাপ্ত চারজন দাসীর একজন এবং একমাত্র কৃষ্ণাঙ্গ হিসেবে তালিকাভুক্ত করা হয়।  ১৬২৫ সালের পর, ঐতিহাসিক রেকর্ডে অ্যাঞ্জেলার আর কোন উল্লেখ নেই।  তার মৃত্যুর তারিখ অজানা। "Angela (fl. 1619–1625)". Encyclopaedia Virginia. Archived from the original on 2021-03-02. Retrieved 2020-03-18.{{cite web}}: CS1 maint: bot: original URL status unknown (link)

 তথ্যসূত্র 

বিষয়শ্রেণী:CS1 maint: bot: original URL status unknown
বিষয়শ্রেণী:জন্মের সাল অজানা
বিষয়শ্রেণী:মৃত্যুর সাল অজানা
বিষয়শ্রেণী:মার্কিন ক্রীতদাসী
বিষয়শ্রেণী:১৭শ শতাব্দীর মার্কিন ক্রীতদাস
বিষয়শ্রেণী:১৭শ শতাব্দীর মার্কিন নারী
বিষয়শ্রেণী:১৭শ শতাব্দীর আফ্রিকান-মার্কিন ব্যক্তি
বিষয়শ্রেণী:১৭শ শতাব্দীর আফ্রিকান-মার্কিন নারী
বিষয়শ্রেণী:অ্যাঙ্গোলান নারী